Крәҫтиән хужалығында урылған үҫемлек өйөмдәрҙә йәки көлтәләп киптерәләр. Көлтәгә башлыса оҙон һабаҡлы ашлыҡ бәйләнә, шулай уҡ башҡа ҡайһы бер үҫемлектәр (орлоғон йыйып алыу өсөн етен, туҡранбаш) көлтәләнә. Был эшкәртеү өсөн уңайлы ла, орлоҡтар ҙа аҙыраҡ юғалтыла. Орлоғо өлгәргән ашлыҡты  шунда уҡ көлтәгә бәйләйҙәр. Өлгөрөп етмәгәнен тарау килеш  киптерә биреп бәйләйҙәр. Яуынлы ваҡытта урылған үҫемлектәрҙе лә алдан киптереп алалар.